તા.૧ મે, ર૦૧૭ના રોજ ગુજરાત ગૌરવ દિવસની ઉજવણી નિમિત્તે વટવાના મદનીનગર ‌િવસ્તારમાં આવેલી અસ્મી શાળાની પાછળના પ્લોટમાં નવું અર્બન હેલ્થ સેન્ટર બનાવવાની દિશામાંં પ્રારંભ કર્યો હતો. ખુદ મુખ્યપ્રધાન વિજય રૂપાણી અને મેયર ગૌતમ શાહના હસ્તે નવા અર્બન હેલ્થ સેન્ટરનું ભૂમિપૂજન કરાયું હતું. નવા અર્બન હેલ્થ સેન્ટરના નિર્માણ માટેની ગતિવિધિનો પણ પ્રારંભ થઇ ચૂકયો હતો. પાયા ખોદાઇને સ્લેબ પણ નંખાઇ ગયો હતો. જોકે બે મહિનાથી સત્તાવાળાઓએ ભેદી રીતે નિર્માણ કાર્ય બંધ કરી દીધું છે.